Diari Oficial de la Generalitat Valenciana


Sumari del DOGV 5532, del 12-06-2007 (2007/5107)

Conveni de col·laboració de l'Ajuntament de Sagunt i la Societat Anònima de Gestió, SA.
---------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5107


Data del document
:   28-03-2007

Organisme emissor
:   Ajuntament de Sagunt

Tipus de document
:   Conveni

Descriptors 

:   * Sagunt
    * cooperació administrativa
    * administració local
    * empresa pública
    * habitatge social

Conveni de col·laboració de l'Ajuntament de Sagunt i la Societat Anònima de Gestió, SA. [2007/5107]  
Sagunt, 28 de març de 2007.  
Reunits  
D'una part, Gloria Calero Albal, alcaldessa presidenta de l'Ajuntament de Sagunt, en nom i representació d'este, segons Acord de la Junta de Govern Local de data 28 de març de 2007.  
I d'una altra, Alfonso Vte. Muñoz Muñoz, en la seua qualitat de vicepresident de l'empresa pública municipal Societat Anònima de Gestió, CHA, (en avant SAG), en nom i representació de la dita empresa facultat per a este acte, segons el que disposa l'acord del Consell d'Administració, en la seua reunió de data 25 de juliol del 2003.   
Els intervinents, en la qualitat en què compareixen respectivament, es reconeixen mútuament i recíprocament la capacitat legal necessària per a establir els termes de subscripció del present conveni i disposar el que en este es determina. A este efecte  
Exposen  
I. Que, de conformitat amb el que disposa l'article 25.2 d) de la Llei 7/1985, de 2 d'abril, el municipi de Sagunt té competències en matèria de «promoció i gestió de vivendes».  
II. Que, Mitjançant Acord plenari, de data 9 de març de 1993, es va crear l'empresa pública de capital íntegrament municipal SAG, que té com a objecte social, entre altres activitats «Organitzar, gestionar, explotar, contractar i prestar els servicis públics municipals que no siguen prestats directament per l'Ajuntament o que este acorde encomanar a la Societat».  
La dita constitució es va formalitzar en escriptura autoritzada davant del notari de Sagunt, Vicente Micó Giner, el 17 de novembre de 1995, núm. protocol 1812.  
III. Que l'Ajuntament de Sagunt, en resposta a la falta de vivendes a preu accessible existent al municipi, i fent ús de les seues competències proposa, entre altres activitats, i en el marc d'una política pública de vivenda, la de promoció del sòl per a destinar-lo a la construcció de vivendes protegides, d'acord amb la topologia i règim econòmic establits en els plans de vivendes estatals o autonòmics, aprovats per l'administració de l'estat i Generalitat Valenciana, vigents en el present exercici econòmic.  
IV. Que la prestació de l'indicat servici públic, i de conformitat amb els articles 85.3 c) de la LRBRL i 67 del Reglament de Servicis de les Corporacions Locals, la durà a terme l'Ajuntament per mitjà de gestió directa a través de la Societat Anònima de Gestió Municipal, per a la qual cosa acorden atorgar el present conveni regulador.  
V. Que, en este supòsit, la comanda de gestió a l'ens instrumental no té caràcter contractual sinó que és l'acte de constitució i aprovació dels Estatuts de l'ens el que dota de funcionalitat la comanda (art. 154.2) TRLCAP).  
En virtut del que s'ha exposat, d'acord amb la Llei 7/1985, Reguladora de les Bases de Règim Local, modificada per la Llei 57/2003, de 16 de desembre, de Modernització del Govern Local, a fi de regular l'àmbit de relació amb la mercantil SAG, i en exercici de les facultats corresponents atorgades, d'acord amb el marc jurídic indicat i amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de a Administracions Públiques, i Reial Decret 1098/2001, de 12 d'octubre, les parts indicades subscriuen el present conveni de cooperació, d'acord amb les següents  
Estipulacions  
Primera. Objecte del conveni  
Constituïx l'objecte del present conveni l'ordenació i regulació de les relacions entre l'Ajuntament de Sagunt i la seua empresa pública Societat Anònima de Gestió Sagunt (en avant, SAG) en el procés de promoció, construcció i adjudicació de vivendes de protecció oficial (VPO) de preu general, en els solars de propietat municipal sitis en el sector Residencial Mini-Fe Y3-6 XF 9, carrer del Rei Ferran VI, segons comanda de gestió acordada per la Junta de Govern Local, el 26 de juliol de 2006, amb un triple contingut objectiu:  
a) D'una banda, i actuant l'Ajuntament com a promotor, encarrega la realització del projecte, segons comanda de gestió acordada per la Junta de Govern Local, en data 26 de juliol de 2006, conforme al que disposa l'article 10 de la Llei 38/1999, de 5 de novembre, d'Ordenació de l'Edificació.  
b) De l'altra, dur a terme l'encàrrec formal de la direcció facultativa d'obra de la promoció a què es referix el primer paràgraf de la present estipulació, assumint, per consegüent des d'este moment, l'empresa pública municipal SAG, la condició de director d'obra, conforme al que disposa l'article 12 de la Llei 38/1999, de 5 de novembre, d'Ordenació de l'Edificació.  
c) I finalment, la comanda de les tasques pròpies de la promoció amb l'objecte que siga la SAG la que les gestione i execute per mandat de l'Ajuntament, i assumisca, per consegüent des d'este moment, l'empresa pública municipal SAG, la condició d'encarregador, conforme al que disposa la Llei de Règim Jurídic de les Administracions Públiques i del Procediment Administratiu Comú i Llei de Contractes d'Administracions Públiques, normativa que regix este conveni, actuant la Llei 38/1999, de 5 de novembre, d'Ordenació de l'Edificació com a supletòria, segons l'art. 1.3).  
Segona Obligacions  
La SAG estarà obligada a realitzar els treballs i activitats que, compresos en el seu objecte social, siguen necessaris per al compliment adequat del present conveni, i específicament, les següents:  
1) En la seua condició de projectista, queda obligada a la redacció del projecte amb subjecció a la normativa tècnica i urbanística corresponent amb els visats que si és el cas siguen preceptius.  
2) En la seua condició de director d'obra, queda obligada a:  
a) Dirigir el desenvolupament de l'obra en els aspectes tècnics, estètics, urbanístics i mediambientals, de conformitat amb el projecte que la definix, la llicència d'edificació i la resta d'autoritzacions preceptives i les condicions del present conveni, amb l'objecte d'assegurar la seua adequació al fi proposat.  
b) Verificar el replantejament i l'adequació de la fonamentació i de l'estructura projectades a les característiques geotècniques del terreny.  
c) Resoldre les contingències que es produïsquen en l'obra i consignar en el llibre d'ordes i assistències les instruccions necessàries per a la correcta interpretació del projecte.  
d) Elaborar, a requeriment del promotor o amb la seua conformitat, eventuals modificacions del projecte, que s'exigisquen per la marxa de l'obra sempre que estes s'adapten a les disposicions normatives contemplades i observades en la redacció del projecte.  
e) Subscriure l'acta de replantejament o de començament d'obra i el certificat final d'obra, així com conformar les certificacions parcials i la liquidació final de les unitats d'obra executades, amb els visats que si és el cas siguen preceptius.  
f) Elaborar i subscriure la documentació de l'obra executada per a lliurar-la al promotor, amb els visats que si és el cas siguen preceptius.  
g) Que les obres s'executen d'acord amb els projectes tècnics a què ha concedit llicència la Junta de Govern Local, que formen part integrant d'este conveni.  
3) En la seua condició d'encarregador de l'administració, queda obligada a:   
a) Dur a terme la selecció del constructor que executarà l'obra amb les condicions i normes administratives que siguen d'aplicació, i sota la supervisió de l'Ajuntament de Sagunt.  
b) Portar a bon terme la selecció dels possibles adjudicataris de les vivendes i garatges que tinguen la qualificació de VPO, complint el que disposa la Llei de Contractes de les Administracions Públiques, i normes administratives que siguen d'aplicació, i sota la supervisió de l'Ajuntament, i en especial, segons document de bases annex.  
c) Gestionar i obtindre les preceptives llicències i autoritzacions administratives, així com subscriure l'acta de recepció de l'obra.  
d) Lliurar a l'adquirent, si és el cas, la documentació d'obra executada, o qualsevol altre document exigible per les administracions competents.  
e) L'execució de les tasques de caràcter administratiu, de gestió, de tramitació, i en general, qualssevol altres que de semblant o anàloga naturalesa per a complir correctament l'objecte d'este conveni.  
Tercera. Pressupost del conveni  
El pressupost inicial del conveni ascendix a la quantitat de cinc milions cinc-cents trenta-dos mil huit-cents setanta-set euros i dos cèntims(5.532.877, 02 €), sense perjuí dels reajustaments que posteriorment siga necessari incloure.  
La quantitat mencionada correspon als següents conceptes estimats:  
- PEC: 3.630.436,41 euros  
- Valor del sòl: 864.109,91 euros  
- Honoraris tècnics: 277.417,26 euros  
- Assegurança decennal: 21.148,17 euros  
- OCT i estudi geotècnic: 15.911,32 euros  
- Honoraris per comanda de gestió a la SAG\*: 264.326,18 euros  
- Despeses per tramitació d'expedients\*\*: 97.231,68 euros  
- IVA: 362.296,09 euros  
\* Inclou despeses de promoció.  
\*\* Seran abonats directament pel promotor a l'organisme corresponent.  
Quarta. Baixos comercials i garatges no assignats  
Els baixos comercials i els garatges no assignats a les vivendes i que no formen part de la promoció de VPO, s'alienaran per mitjà de subhasta pública per este ajuntament.   
Cinquena. Finançament i forma de pagament  
L'Ajuntament de Sagunt abonarà a càrrec dels seus pressupostos la totalitat de l'import del present conveni, 4.306.471,02 euros (una vegada deduït el valor dels terrenys i l'IVA), a càrrec de la partida pressupostària 4320/60047, de l'exercici 2007.  
Forma de pagament:  
Els pagaments es justificaran per mitjà de l'expedició mensual pel director de l'actuació, de les certificacions d'obra, amb expressió de les unitats realitzades des del seu començament i la seua corresponent valoració, d'acord amb els projectes aprovats, i per mitjà de presentació de factures degudament conformades pel gerent de la SAG i aprovades per l'Ajuntament, per la resta de conceptes.  
L'import dels treballs realitzats en cada període, una vegada s'aprove la seua valoració, serà abonat per la tresoreria municipal en el termini dels dos mesos següents a la data de l'aprovació del document corresponent que acredite la realització total o parcial de les unitats d'obra de què es tracte.  
L'import obtingut amb l'alienació dels immobles objecte de promoció, es reintegrarà a la partida del PMS en la quantia del cost definitiu d'esta, inclòs el valor del sòl. Si hi ha sobrant, tindrà la consideració d'alienació d'inversions per a finançar lliurement altres despeses de capital.  
Sisena. Despeses de gestió  
Per l'execució i gestió de totes les actuacions relacionades amb la comanda de gestió la SAG percebrà:  
- 6% en concepte d'honoraris sobre el PEC que ascendix a 217.826,18 euros.  
- Els honoraris de gestoria per promoció de vivendes que ascendixen a 46.500,00 euros.  
Setena  
La SAG seleccionarà el contractista que executarà els projectes d'obra prèvia licitació pública i conformitat municipal, d'acord amb el que establix el Text Refós de la Llei de Contractes de les Administracions Públiques i el seu Reglament.  
Huitena  
L'empresa pública SAG executarà les actuacions a què es referix el present conveni que se li encomanen en la forma que es disposa en les clàusules.  
La selecció de personal i, si és el cas, les contractacions per al seu funcionament, es duran a terme complint els principis generals aplicables a l'administració local en matèria contractual.  
Novena. Execució  
Es preveu un termini d'execució de les obres de 24 mesos.   
El termini de realització de les actuacions previstes en este conveni només serà modificable per les causes legalment establides i comptant amb l'informe tècnic i la fiscalització prèvia preceptius. L'Ajuntament de Sagunt es reserva, si és el cas, el dret a accelerar el ritme d'execució i pagament previst en les clàusules anteriors, en el cas que les disponibilitats pressupostàries ho permeten, amb els tràmits administratius previs que assenyala la legislació vigent i sempre que a la SAG li siga possible accelerar tal ritme quan, excepcionalment, l'acceleració de les actuacions s'exigisca per raons d'interés públic, l'administració ho comunicarà a la SAG i es redactarà un nou programa de treball, adaptant-lo a les noves circumstàncies, amb la fixació del nou termini per a la realització de les actuacions.  
Deu. Recepció i liquidació de les obres  
Al finalitzar la construcció de les vivendes i garatges, que s'encomana a la SAG, es realitzarà el seu reconeixement i comprovació, i s'estendrà l'acta de recepció, en els termes legalment establits, dels baixos i places de garatges que passaran a propietat municipal, l'acta que serà subscrita pels tècnics municipals.  
En els tres mesos següents a la finalització de la comanda de gestió (construcció promoció i alienació de vivendes de VPO i garatges), la SAG presentarà la liquidació econòmica que servirà de base per a l'aprovació per l'Ajuntament de la liquidació final del conveni i la determinació del pressupost definitiu d'este.  
Onze. Termini de garantia  
S'establix en un any des de la recepció positiva de les obres, i tindrà l'abast, contingut i efectes regulats en la legislació de contractes de les administracions públiques.  
Dotze   
L'adjudicació de les vivendes i garatges que es projecten sobre les parcel·les oferides per l'Ajuntament i que tinguen la qualificació de VPO, es realitzarà per mitjà de sorteig entre els sol·licitants que reunisquen els requisits exigits, amb l'acreditació prèvia d'estos.  
Tretze. Resolució i rescissió  
L'incompliment del que establix el present conveni podrà donar lloc a la rescissió d'este, amb el tràmit d'audiència previ a l'altra part, i, si és el cas, a la devolució del que s'ha pagat indegudament.  
La resolució podrà també produir-se de mutu acord. Esta causa de resolució tindrà els efectes que les parts decidisquen en l'acord raonat de resolució convencional que haurà de ser subscrit per ambdós parts i aprovat per l'Ajuntament.  
Catorze  
El present conveni es regularà per les seues pròpies normes, i s'aplicaran els principis del RDL 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, i RD 1098/2001, de 12 d'octubre, pel qual s'aprova el seu Reglament, per a resoldre els dubtes i llacunes que pogueren plantejar-se. En tot cas, s'aplicarà supletòriament l'esmentada llei en tot el que s'adapte a la naturalesa del present conveni i de les parts. Els dubtes que pogueren sorgir en la interpretació del present conveni seran resolts per l'òrgan competent de l'Ajuntament de Sagunt.  
Quinze. Seguiment i interpretació del conveni  
Per a desenvolupar les actuacions derivades d'este conveni es constituirà una comissió de seguiment integrada per dos membres de l'Ajuntament designats per l'Alcaldia, i dos membres de la SAG.  
Les funcions de la comissió seran les següents:  
a) Assegurar la coordinació dels projectes durant el període de la seua tramitació i execució.  
b) Tindre coneixement de les incidències, tant tècniques com administratives, de l'execució de les obres així com de la promoció i alienació de les vivendes i aparcaments.  
c) Interpretar, en cas de dubte, les normes i previsions d'este conveni.   
Llegit i conforme, el firmen els intervinents en el lloc i en la data més amunt indicats.  
Sagunt, 28 de març de 2007.- L'alcaldessa presidenta: Gloria Calero Albal. La SAG: Alfonso Vte. Muñoz Muñoz. El secretari general: Emilio Olmos Gimeno.